open-index/open-wikipedia-markdown huggingface dataset:
Super Video Graphics Array

**Super Video Graphics Array** (**SVGA** alebo **Super VGA**) je súbor grafických štandardov, určených na vyššie rozlíšenie, ako má grafická karta VGA. SVGA má rozlíšenie 800x600 pixelov (celkom 480 000 pixelov) oproti VGA 640x480. Štandard SVGA podporuje paletu 16 miliónov farieb (tri farebné kanály RGB dávajú dokopy kombináciu 256x256x256=224 farieb), v praxi sa na monitore objaví omnoho menší počet farieb (typicky 300 000). Grafické štandardy ako je SVGA, vyvíja konzorcium výrobcov monitorov a grafických systémov VESA.

Kategória:VESA
SMS Königsberg (1905)

**SMS Königsberg** bol ľahký krížnik nemeckého cisárskeho námorníctva (Kaiserliche Marine), ktorý bol zaradený do služby v lete 1906. Počas prvej svetovej vojny operoval v nemeckej východnej Afrike, kde bol potopený britskými loďami.

## Iné projekty

Kategória:Nemecké ľahké krížniky
Kategória:Ľahké krížniky prvej svetovej vojny
Bernard Williams

**Bernard Williams** (* 19. január 1978, Baltimore, Maryland, USA) je bývalý americký atlét, šprintér, venujúci sa behu na 100 metrov a 200 metrov, 100 metrov štafeta a 200 metrov štafeta, ale pôsobil aj v behu vo vnútri, najmä v behu na 55 metrov a 60 metrov.

## Úspechy

## Referencie

## Externé odkazy
* Bernard Williams na iaaf.org

Kategória:Bežci na 100 m USA
Kategória:Bežci na 200 m USA
Kategória:Olympijskí víťazi USA
Kategória:Strieborní olympijskí medailisti USA
Kategória:Majstri sveta v behu na 4x100 m
Kategória:Osobnosti USA afroamerického pôvodu
Kategória:Atléti afroamerického pôvodu
Kategória:Osobnosti z Baltimoru
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Majstrovstvá sveta v atletike 1999

**Majstrovstvá sveta v atletike 1999** sa konali v Španielsku na štadióne Estadio Olímpico, Sevilla od 20. augusta do 29. augusta. Slovensko nezískalo medailu. Najúspešnejšou krajinou v počte dosiahnutých medailí sa stali Spojené štáty, ktoré získali 17 medialí (10-3-4). Počet krajín, ktoré získali medailu bol 42.

Majstrovstvá sveta sa po prvý raz konali v Španielsku, sedem rokov po poslednom veľkom atletickom podujatí v tejto krajine, olympijských hrách v Barcelone v roku 1992.

## Medailová bilancia

## Externé odkazy
* Výsledky MS 1999


Kategória:Atletika v 1999

Atletika
Kategória:1999 v Španielsku
.380 ACP

náhľad|.380 ACP
**.380 ACP** (**A**utomatic **C**olt **P**istol)  synonimum 9 kurz 9 krátky 9 browning je náboj ktorý bol uvedený na trh v roku 1908 firmou Colt. Od tej doby ide o obľúbený náboj pre sebaobranu.

## Opis
Náboj .380 ACP bol skonštruovaný pre prvé samonabíjacie pištole bez uzamknutého záveru. Zamykací mechanizmus, nie je nutný, pretože sila, ktorou tento náboj pôsobí na záver, keď je vystrelený, je relatívne malá. Vratná pružina a hmota záveru dostačuje k stlmeniu vytvorenej energie spätného rázu. Táto okolnosť zjednodušuje výrobu zbraní komorovaných na tento náboj, čo znižuje ich výrobnú cenu.

Náboj .380 ACP je ľahký a kompaktný, ale má menší účinný dostrel a nižší zastavovací efekt. Aj napriek tomu zostáva obľúbený pre strelcov, ktorí chcú ľahkú pištoľ so zvládnuteľným spätným rázom. Je o porovnatelne účinný ako náboj .38 Special. Používa strelu o priemere 9,04 mm. Najťažšia strela, ktorá môže byť v tomto náboji použitá, váži 124 grainov, aj keď štandardom je hodnota okolo 90 grainov.

Mnohí považujú náboj .380 za najslabší vhodný na sebaobranu. Ale je to subjektívne. Pre niekoho je dostatočný už .32 ACP a pre niekoho až 9 mm Luger.

## Poznámky
Tento náboj nie je totožný s nábojom .38 ACP. 

Tento náboj je obľúbený u civilných osôb v Južnej Amerike z dôvodu legislatívnych obmedzení použitia „vojenských nábojov“.

## Synonymá názvu
[náhľad|Vľavo .380 ACP, vpravo [.32 ACP obidva juhoslovanskej výroby so strelou FMJ]]

* 9 x 
*  Kurz
*  Corto
*  Court
*  Short
*  Kratak
*  Browning Short
*  Scurt


## Pozri aj
*Zoznam nábojov do ručných zbraní
*Zoznam nábojov do pušiek
*Typy striel
*Palná zbraň

## Iné projekty

Kategória:Strelivo
Metla

thumb|Metla

**Metla** je viacúčelový nástroj primárne určený predovšetkým na zametanie alebo na damiana (hromadné odstránenie viacerých predmetov rôznej veľkosti zo zeme), alebo v kombinácii s vlhkou handrou na zmývanie (odstránenie zaschnutých nečistôt). Bežná metla pozostáva z tenkých štetín upevnených tesne vedľa seba na hlavicu pozdĺžneho alebo okrúhleho tvaru. Poslednou, neodmysliteľnou súčasťou *bežnej metly* je rúčka, určená na pohodlnú manipuláciu s metlou. Môže mať rôznu veľkosť a ľahko podľa nej poznáme derivát *bežnej metly* - *metličku* (charakteristická krátkou rúčkou, ktorá ju predurčuje na manipuláciu s použitím jednej ruky).

## Alternatívne využitie
V období stredoveku ľudia považovali metlu za dopravný prostriedok pre strigy alebo bosorky. Aj napriek jasnej spojitosti so ženami, prvé známe tvrdenie o úspešnom lete na metle pochádza z roku 1453 od muža, Guillaume Edelina. Tento fenomén však nebol nikdy dokázaný. 

## Referencie

Kategória:Hygiena
.40 S&W

náhľad|.40 S&W
**.40 S&W** *(10x22mm Smith & Wesson)* je pištoľový náboj ktorý bol vyvinutý spoločne dvoma slávnymi americkými zbrojovkami Winchester Repeating Arms Company a Smith & Wesson. Používa strelu o priemere 10,16 mm (0,4 palca) a jeho hmotnosť sa pohybuje v rozmedzí od 135 do 200 grainov a používa tlak 33 000 psi (230 MPa).

## Dejiny
Náboj .40 S&W bol predstavený 17. januára 1990 spolu s novým modelom pištole Smith & Wesson Model 4006 (ale bol k dispozícii o niekoľko mesiacov skôr ako pištoľ). Náboj .40 S&W sa vyvinul z náboja 10 mm Auto, ktorý bol používaný FBI, ale ukázalo sa, že je príliš silný pre niektorých agentov a v rýchlej streľbe nedostatočne presný.

Vzhľadom na to, že náboj .40 S&W mal približne rovnakú dĺžku ako náboj 9 mm Luger, tak mnoho pištolí pre náboj 9 mm Luger mohlo byť vyrábaných aj pre tento nový kaliber.

## Výkon
Náboj .40 S&W je výkonnejší ako 9mm Luger pri zachovaní presnosti a výkonnejší ako niektoré laborácia náboja .45 ACP. Jeho úsťová energia závisí na konkrétnej laborácii.

## Špecifikácia
náhľad|.40 S&W
* Priemerná hmotnosť strely: 150 grainov
* Priemerná úsťová rýchlosť: 340 m/s
* Priemerná úsťová energia: 550 J

* Priemer strely: .40" (10,16 mm)
* Celková dĺžka náboja: 1.135" (28,83 mm)

* Typ zápalky: malá pištoľová

## Synonymá názvu
náhľad|.40 S&W v porovnaní s inými nábojmi (3. sprava)
* .40
* .40 cal
* .40 S&W
* .40 Auto
* .40 Short & Wimpy alebo Short & Weak
* 10 mm Kurz
* 10mm S&w
* SAA 6325
* EB 380A
* (10 x 21)

## Referencie


## Pozri aj
*Zoznam nábojov do ručných zbraní
*Zoznam nábojov do pušiek
*Typy striel
*Palná zbraň

## Iné projekty

## Externé odkazy
* Fotografie rôznych variant tohto náboja 
* [ Schéma preletu projektilu [balistická želatína|balistickou želatínou]] 

Kategória:Strelivo
Sedan

náhľad|vpravo|Typická konfigurácia 4-dverového sedanu
**Sedan** v širšom zmysle je typ automobilu so zatvorenou najmenej štvormiestnou karosériou, s dvoma radmi plnohodnotných sedadiel, s pevnou strechou a stupňovitou zadnou časťou. Môže mať dvoje alebo štvoro bočných dverí a v zadnej časti veko siahajúce až k streche . V staršej literatúre sa za *sedan* považoval len štvordverový variant so zadným vekom, ktoré sa otváralo bez zadného okna. Dvojdverový sa označoval ako tudor. 

**Sedan** v užšom zmysle je typ karosérie s rovnakými znakmi. 

Príklady vozidiel: Škoda 100, Škoda 120, Škoda Superb I, Peugeot 406 sedan, Audi A8, S8, BMW rady 7.
náhľad|Sedan Lada Vesta

## Iné projekty

## Referencie



Kategória:Karosérie
Sedan (rozlišovacia stránka)

**Sedan** môže byť:
* uzavretý štvordverový najmenej štvormiestny osobný automobil s oddeleným zadným batožinovým priestorom, pozri sedan
*jadrový test v USA 1962, synonymum: Storax Sedan, pozri Sedan (jadrový test)
*kráter po tomto teste, pozri Sedan (kráter)
*sídlo:
** mesto vo Francúzsku v departemente Ardennes, pozri Sedan (Ardennes)
** Sedan (Južná Austrália)
** v Spojených štátoch:
*** Sedan (Indiana)
*** Sedan (Kansas)
*** Sedan (Minnesota)
*** Sedan (Západná Virgínia)
*francúzsky obvod v departemente Ardennes, pozri Sedan (obvod)
*Sedan Township (Chautauqua County, Kansas)
*priezvisko:
**Rolfe Sedan, americký herec (1896 – 1982)

## Pozri aj
* Sədan (sídlo v Azerbajdžane)
* Aeronca Sedan (typ ľahkého lietadla)
Dana Košická

**Dana Košická** (* 19. jún 1967, Kežmarok) je slovenská herečka.

## Životopis
Do svojich štrnástich rokov vyrastala v dedinke Stará Lesná vo Vysokých Tatrách. Vyštudovala pedagogickú školu v Levoči. Počas štúdia sa profesionálne venovala biatlonu. K divadlu sa dostala náhodou, keď ju požiadali, aby hrala v hre J. G. Tajovského Ženský zákon postavu Aničky. Na festivale ochotníckych divadiel si ju všimol člen Spišského divadla Albín Medúz a ponúkol jej angažmán. Tam spoznala aj svojho manžela a režiséra Mira Košického, s ktorým má dcéru.

V roku 1988 nastúpila do prvého ročníka Vysokej školy múzických umení, do triedy Emila Horvátha. Po absolvovaní VŠMU pôsobila v Spišskom divadle, avšak po hosťovaní v Štátnom divadle Košice roku 1995 natrvalo opustila spišskú scénu a nastúpila do Štátneho divadla Košice, kde pôsobí dodnes. Hosťovala aj v Slovenskom národnom divadle, na Novej scéne a v Divadle Aréna.

V roku 2002 sa so svojím manželom Mirom Košickým rozviedla.

## Divadelné roly
### Spišské divadlo
* Bertolt Brecht – Pán Puntila a jeho sluha Matti (1993) – réžia Ján Zeman
* Peter Shafer – Čierna komédia (1994) – réžia Ján Zeman
* Alex Koenigsmark – Rum (1994) – réžia Ján Zeman
* Henrik Ibsen – Strašidlá (1987) – réžia Miro Košický
* Maxim Gorkij – Dankovo srdce (1988) – h. J. Szabados, r. M. Košický
* Jozef Gregor Tajovský, J. M. Singe – Ženy (inscenácia pozostávala z jednoaktoviek Matka a V tôni doliny; 1995) – réžia Miro Košický
* Jean Anouilh – Škovránok (1996) – réžia Miro Košický

### [[Štátne divadlo Košice]]
* Bertolt Brecht – Žobrácka opera – réžia Ján Zeman
* Martin Čičvák – Dom, kde sa to robí dobre – Michal Hatina
* William Shakespeare – Richard III. – réžia Martin Čičvák
* Ivan Stodola – Jožko Púčik – réžia Emil Horváth
* Nikolaj Vasilievič Gogoľ – Revízor – réžia Vladimír Kozmenko-Delinde
* Stanisław Ignacy Witkiewicz – V malej kúrii – réžia Henryk Rozen
* Bernard-Marie Kolt''è''s – Roberto Zucco – réžia Roman Polák
* Patrick Marber – Bližšie od teba – réžia Jan Willem van den Bosch
* Ingmar Villqist – Helverova noc – réžia Pavol Lančarič
* Ingmar Villqist – Oskar a Rúth – réžia Pavol Lančarič

Momentálne ju môžete vidieť v hrách:
* Euripides – Medeia
* Adriana Krúpová – Zoznamka
* Dale Wasserman – Prelet nad hniezdom kukučky
* Jozef Gregor Tajovský – Ženský zákon
* Georges Feydeau – Chrobák v hlave
* Martin McDonagh – Krásavica z Leenane
* Miro Gavran – Všetko o ženách

## Filmografia
* Tréner
* Hra pre dvoch (TV inscenácia)
* V tôni doliny (TV inscenácia)
* Opojenie z premeny (TV inscenácia)
* 2008 – 2009: Ordinácia v ružovej záhrade
* 2009: Ako som prežil – Obvinenie
* 2009: Rádio
* 2009: V mene zákona
* 2009: Dôverní nepriatelia (TV inscenácia)
* 2010: Aféry
* 2018: Sestričky
* 2019: Oteckovia

## Dabing
* 2002 – 2003: *[[Sladká Valentína]]* – Eva Lanz Alvarado de Villanueva
* 2004: *[[Divoška Anastázia]]* – Bromelia Castellanos de Borosfky

Kategória:Slovenské divadelné herečky
Kategória:Slovenské televízne herečky
Kategória:Osobnosti z Kežmarku
Kategória:Slovenské filmové herečky
Kategória:Členovia Národného divadla Košice
LPIC

**Linux Professional Institute Certification** (**LPIC**) je certifikácia v oblasti správy operačného systému GNU/Linux, zastrešovaná medzinárodnou neziskovou organizáciou Linux Professional Institute (LPI). Existujú tri úrovne LPIC certifikácie:
* Junior Level Linux Professional (LPIC-1) - pre mierne pokročilých správcov GNU/Linux
* Advanced Level Linux Professional (LPIC-2) - pre pokročilých správcov GNU/Linux
* Senior Level Linux Professional (LPIC-3) - pre expertov na správu GNU/Linux

Pre získanie certifikátu pre každú úroveň je potrebné úspešne absolvovať dve skúšky a v prípade certifikátov LPIC-2 a LPIC-3 musí uchádzač vlastniť certifikát(y) nižšej úrovne.
 
## Externé odkazy
*The Linux Professional Institute 

Kategória:Linux
Kategória:Operačné systémy
Kategória:Slobodný softvér
.45 GAP

náhľad|Náboj .45 GAP
[náhľad|Zľava [9 mm Luger, 7.62 mm Tokarev, .357 SIG, 10 mm Auto, .40 S&W, **.45 GAP**, .50 Action Express]]
**.45 GAP** je pištoľový náboj skonštruovaný Ernestom Durhamom, inžinierom u CCI/Speer na požiadavku výrobcu zbraní Glock. Cieľom bolo vyrobiť náboj, ktorý by sa výkonovo vyrovnal náboju .45 ACP, ale bol rozmerovo kratší, aby ho bolo možné použiť v kompaktných zbraniach. GAP je skratka pre „Glock Automatic Pistol“. Tento náboj je prvým, komerčne vyrábaným typom, ktorý možno spájať priamo s firmou Glock.

## Vývoj
Koncept kratšej štyridsaťpäťky (.45 ACP), ktorý by používal zápalku používanú v menších pištoľových nábojoch (napr. 9 mm Luger; .45 ACP používa veľkú zápalku). Aby bolo možné dosiahnuť menšieho rozmeru, tak tento náboj využíva vyšší výstrelový tlak (rovnaký ako u .45 ACP +p). V minulosti sa malo za to, že nie je možné vystreliť strelu o hmotnosti 230 grainov rýchlosťou 870 stop/s z tohoto náboja. Ale podarilo sa to dosiahnuť pozorným výberom strelného prachu.

## Špecifikácia
* Priemerná hmotnosť strely: 180 - 200 grainov
* Priemerná úsťová rýchlosť: 300 m/s
* Priemerná úsťová energia: 560 J

## Príklady zbraní komorovaných na tento náboj
* Glock 37 - vôbec prvá zbraň určená pre tento náboj
* Glock 38
* Glock 39
* Springfield Armory XD

## Pozri aj
*Zoznam nábojov do ručných zbraní
*Zoznam nábojov do pušiek
*Typy striel
*Palná zbraň

## Iné projekty

Kategória:Strelivo
Benjamin Raich

**Benjamin Raich** (* 28. február 1978, Arzl im Pitztal, Rakúsko) je bývalý rakúsky lyžiar. Svoje prvé preteky vo Svetovom pohári vyhral 7. januára 1999. Celkovo vyhral 32 pretekov Svetového pohára. Je držiteľom veľkého krištálového glóbusu za celkové víťazstvo vo Svetovom pohári, a to za sezónu 2005/2006, ktorý sa udeľuje pretekárovi s najvyšším počtom bodov získaných v sezóne.

## Víťazstvá vo Svetovom pohári

## Umiestnenie vo Svetovom pohári

## Externé odkazy
* 
* 
* oficiálne stránky 

Kategória:Rakúski alpskí lyžiari
Kategória:Rakúski olympijskí víťazi
Kategória:Rakúski bronzoví olympijskí medailisti
Kategória:Majstri sveta v alpskom lyžovaní
Kategória:Osobnosti z okresu Imst
Lionel Terray

**Lionel Terray** (* 25. júl 1921, Grenoble, Francúzsko – † 19. september 1965, Vercors) bol významný francúzsky povojnový horolezec, prvý (so spolulezcom) na Makalu, Jannu a na Cerro Fitz Roy.

## Lezenie a životné osudy
náhľad|Hrob Lionela Terraya v Chamonix
Začiatkom 2. svetovej vojny narukoval a stretol G. Rébufatta, ktorého prevratné (vtedy, dnes už štandardné) názory na horolezectvo prevzal a vyliezol s ním ťažké túry v oblasti Mt. Blancu. V r. 1944 sa zúčastnil odboja proti Nemecku, bojoval v horskej jednotke. Po vojne sa stal lyžiarskym inštruktorom, neskôr aj horským vodcom v Chamonix.
Vyliezol v rýchlom štýle veľké alpské steny, napr. 1946 Walkerov pilier na Grandes Jorasses, 1947 sev. stenu Eigeru (druhý priestup, s L. Lachenalom).

V r. 1950 sa zúčastnil úspešnej expedície na Annapurnu, namiesto vlastnej šance na výstup pomáhal zachrániť omrznutých prvovýstupcov Herzoga a Lachenala. V r. 1952 uskutočnil s G. Magnonem prvý výstup na Cerro Fitz Roy v Patagónii a následne zdolal aj Aconcaguu a v peruánskych Andách panenský Huascan. V r. 1954 v rámci prieskumnej výpravy pod Makalu vyliezol na sedemtisícovku Čomolonzo. V nasledujúcom roku s J. Couzym vystúpili ako prví na Makalu, o dva dni ďalších sedem lezcov vrátane vedúceho "šťastnej" výpravy J. Franca. 

Už v roku 1956 sa vrátil do Peru a zdolal Nevado Chacraraju, považovaný za nedobytný. V r. 1957 bol aktívny pri záchrannej akcii s sev. stene Eigeru. V r. 1962 uskutočnil prvý výstup na Jannu (napísal o tom knihu) a v tom istom roku ďalší prvovýstup na Nilgirí (). Po návrate sa ako horský vodca v Alpách dostal pod lavínu, klient zahynul. V r. 1964 viedol úspešnú expedíciu na Aljaške. Napísal knihu s provokatívnym názvom: *Dobyvatelia zbytočného*.

Aj so spolulezcom M. Martinettim zahynul v stene hory Gerbier, v masíve Vercors neďaleko rodného Grenoblu.

## Referencie
* I. Dieška a kol.: *Horolezectvo - Encyklopédia*, Šport 1989.
* A. Marec: *Zóna odvahy*, 1989.
* M. Herzog: *Velké himálajské dobrodružství*, 1988.
* J. Franco: *Makalu*, Osveta 1959.

## Publikácie
* L. Terray: *Les Conquérants de l'inutile*, 1963.
* L. Terray, J. Franco: *Bataille pour Le Jannu*, 1965.

## Externé odkazy
* Životopis L. Terraya (po francúzsky) 

Kategória:Francúzski horolezci
Kategória:Osobnosti z Grenoble
Viktor Frešo

**Viktor Frešo** (* 22. jún, 1974, Bratislava) je slovenský konceptuálny umelec, fotograf, maliar, sochár, hudobník. Je vnukom herca a režiséra Paľa Bielika.

## Život a dielo
Študoval bratislavskú Vysokú školu výtvarných umení a Akadémiu výtvarných umení v Prahe, ktorú ukončil roku 2003.

Jeho práce a celkový prístup k súčasnému umeniu spočíva v tom, že Frešo vytvára tzv. koncepty a projekty, v ktorých je kritický a agresívne vyjadruje pohŕdanie súčasnou výtvarnou scénou s podtónom ľahkosti a humoru. Vo svojej tvorbe používa dôraz na svoje ego a sebairóniu.

Jeho práce a celkový prístup k umeniu patrí k veľmi netypickým, ale zároveň silne reflektujú spoločenskú a kultúrnu situáciu. Umelec vytvára rafinovane koncepty a projekty, ktoré prezentuje ako zdanlivo jednoduché, uzatvorené umelecké diela „Piece of art“. Často je vo svojich dielach kritický a agresívne vyjadruje pohŕdanie samotnou výtvarnou scénou a jej procesmi, no s podtónom ľahkosti, humoru a hry. Jedným z najfascinujúcejších prvkov jeho tvorby je zdanlivý kontrapunkt dôrazu na obrovské, grandiózne Ego spojene s Gestom v kombinácii s odzbrojujúcou sebaironickou pokorou. Založil niekoľko umeleckých skupín, ako napr *EGOART*, či *Fifty-fifty group* alebo *BINDERFRESH*.

## Ďalšie projekty (výber)
* *Jezuz Guitar*
* *Art is Nice*
* *BINDERFRESH*
* *Metamorfózy Václava Havla*
* *Work with model*
* *Writings*
* *What helps me*
* *I was here*
* *I'M ¼ HUNGARIAN*
* *Who is the king?*
* *Viktor Frese the curator*

## Iné projekty

## Externé odkazy
* Oficiálny web
* 

Kategória:Slovenskí fotografi
Kategória:Slovenskí výtvarníci
Kategória:Slovenskí sochári
Kategória:Absolventi Vysokej školy výtvarných umení v Bratislave
Kategória:Osobnosti z Bratislavy
Harald zur Hausen

**Harald zur Hausen** (11. marec 1936, Gelsenkirchen, Nemecko † 28. máj 2023, Heidelberg) bol nemecký lekár a virológ. 

V roku 2008 získal Nobelovu cenu za fyziológiu a medicínu. Cena mu bola udelená za výskum rakoviny krčka maternice a za objasnenie roly papilomavírusov pri vzniku tohto ochorenia.

## Životopis
Medicínu vyštudoval v Düsseldorfe, dlhé roky pracoval vo virologickom ústave univerzity vo Würzburgu. V roku 1972 bol menovaný profesorom virológie na univerzite v Erlangene. V rokoch 1983 až 2003 bol riaditeľom Výskumného centra pre výskum rakoviny v Heidelbergu.

## Referencie


## Iné projekty

## Externé odkazy
* Zur Hausen Nobel Prize lecture
* Hausen: CV, Interviews, Publications
* medizin-welt.info „Impft auch die Jungs!“
* science-connections Interview

Kategória:Nemeckí vedci
Kategória:Nemeckí lekári
Kategória:Nositelia Nobelovej ceny za fyziológiu alebo medicínu
Kategória:Nemeckí nositelia Nobelovej ceny
Kategória:Osobnosti z Gelsenkirchenu
Kategória:Členovia Slovinskej akadémie vied a umení
Session Initiation Protocol

**Session Initiation Protocol**(SIP, rfc3261) je rozšírný signalizačný protokol určený na vytváranie a ukončovanie multimediálnych spojení(telefónny hovor, videohovor) cez Internet. Ďalšie možné použitia sú hlasové a videokonferencie, rýchle správy, streamovanie multimediálnych dát, presence, online hry. Spojenie môže predstavovať akýkoľvek multimediálny prenos, v praxi sa však najčastejšie SIP používa na telefonovanie po IP sieti.

SIP je textový protokol, využíva prvky dvoch veľmi často používaných internetových protokolov a to protokolu HTTP, ktorý slúži na prehliadanie internetových stránok a protokolu SMTP, slúžiaceho na prenos elektronickej pošty. Správy samotného protokolu sú vždy požiadavky(requests) alebo odpovede(responses).

Protokol zabezpečuje možnosť vytvorenia multimediálneho dialógu medzi dvomi koncovými bodmi. Za hlavné signalizačné úlohy sa považujú:
* registrácia účastníkov,
* vyhľadanie volaného účastníka,
* zisťovanie jeho vôle k akceptovaniu spojenia,
* výmena informácii o parametroch spojenia(SDP protokol, aké kodeky sa použijú G.711u-law, G.711a-law, g723 ...), aké rozšírenia protokolu môžu byť použité(Supported hlavička, 100rel),
* modifikácia existujúcich spojení(reINVITE, INVITE s existujúcim Dialog ID),
* ukončenie existujúcich spojení.

Takisto je v protokole implementovaná možnosť vyžiadania a doručenia údajov o prítomnosti jednotlivých účastníkov (presence napríklad, či daný účastník je pripojený/odpojený, alebo kde sa nachádza), rovnako ako možnosť posielania rýchlych správ (instant messages).

SIP je nezávislý od typu multimediálnych dát, ktoré sa prenášajú. V priebehu spojenia slúži skutočne iba na prenos informácii o účastníkoch, ale nijako nie je zviazaný s konkrétnym typom multimediálnych dát. V jednej relácií je možné prenášať vzorky zvuku, vzorky obrazu ale aj čistý text, atď. Na prenos samotných multimedálnych dát sa najčastejšie používa **Real-time Transport Protocol**(RTP, rfc3550).

## Externé odkazy
* SIP Protocol Overview 

Kategória:VoIP protokoly
Kalle Pallander

**Kalle Pallander** (* 2. máj 1977, Tornio, Fínsko) je fínsky lyžiar. Svoje prvé preteky vo Svetovom pohári vyhral 26. januára 2003. Celkovo vyhral 14 pretekov Svetového pohára. Špecializuje sa najmä na točivé disciplíny, slalom a obrovský slalom. 

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*
* oficiálne stránky  

Kategória:Fínski alpskí lyžiari
Knižnica (rozlišovacia stránka)

**Knižnica** alebo zastarano **knihovňa** môže byť:
* inštitúcia slúžiaca na uchovávanie kníh, periodík, príp. aj iných knižničných dokumentov, ich požičiavanie registrovaným čitateľom a spravidla aj na organizovanie kultúrnych podujatí (výstavy, prednášky a pod.), knihovňa, pozri knižnica
* priestory (miestnosti), budova alebo komplex budov inštitúcie knižnice, pozri pod knižnica
* nábytok (skriňa alebo polica) na ukladanie kníh, knihovnička, pozri knižnica (nábytok)

**Knižnica** môže byť aj:
* miestnosť na ukladanie kníh (napr. v kláštore, v rodinnom dome), pozri knižnica (miestnosť)
* zbierka kníh (napr. domáca knižnica), pozri pod kniha
* séria publikácií rovnakého druhu v jednotnej úprave, edícia, rad, vydavateľská zbierka kníh (napr. Hviezdoslavova knižnica),  pozri edícia (séria)
* v informatike: binárny súbor, ktorý sa pripája k spustiteľnému programu, pozri knižnica (programovanie)
* časopis vydávaný Slovenskou národnou knižnicou od roku 2000, pozri ''Knižnica'' (časopis)

## Pozri aj
* bibliotéka

## Referencie
ASNOVA

**ASNOVA** (po rusky ACHOBA - skratka "Ассоциация новых архитекторов" - Asociácia nových architektov) bola avantgardná architektonická asociácia, pôsobiaca v Sovietskom zväze. 

Po ruskej občianskej vojne nebol Sovietsky zväz natoľko ekonomicky silný, aby sa vyvíjali nové architektonické projekty. Bola aktívna začiatkom dvadsiatych až koncom tridsiatych rokov 20. storočia. Asociácia vznikla v roku 1923. Zakladateľom bol Nikolaj Ladovskij, profesor na VKhUTEMAS a člen INKhUK spolu s ďalšími avantgardnými architektmi ako boli napríklad Vladimir Krinskij.

V roku 1919 zadefinoval Ladovskij architektonický racionalizmus ako: "ekonómiu psychickej energie v symbióze s funkcionalistickými požiadavkami na budovu." Skupina ASNOVA bola priamo ovplyvnená prácou Huga Münsterberga a Ladovskij postavil psychotechnické laboratórium v roku 1926 založené na Münsterbergovej teórii o industriálnej psychológii. Vo všeobecnosti sa skupina zaoberala psychoorganizačnými efektmi s architektúrou.

Členovia ASNOVA boli úspešní v projektových súťažiach a konkurzoch, no s realizáciou to bolo horšie. Architekti Melnikov a Ladovskij boli ocenení prvým a druhým miestom v súťaži o sovietsky pavilón v roku 1925 na parížskej výstave. Zopár realizovaných projektov sa uchovalo aj v ZSSR. Veľmi uznávané boli Ladovského apartmánový dom na Tverskaja v Moskve (1929) a
séria troch kuchýň a občianskej vybavenosti postavených v Leningrade v rokoch 1928-1931, postavených ASNOVA tímom zloženom z  A. K. Barutčov, I. A. Giľter, I.A. Meerzon a J. O. Rubančik. Asnova sa spojila v roku 1928 keď Ladovsky zostavil svoju vlastnú skupinu ARU (Asociácia architektov-urbanistov).

Skupina ASNOVA zanikla v roku 1932 tak ako veľa iných umeleckých asociácií.

## Literatúra
* Alan Colquhoun (2002). Modern Architecture. Oxford ; New York: Oxford University Press. p. p. 122. ISBN 0192842269. 
* Catherine Cooke (1995). Russian Avant-Garde - Theories of Architecture, Urbanism and the City. London: Academy Editions. pp. p. 30, 88. ISBN 1-85490390X.
* Mauro F. Guillen (December 1997). "Scientific management's lost aesthetic: architecture, organization, and the taylorized beauty of the mechanical". Administrative Science Quarterly. FindArticles. Retrieved   on 2008-11-07.
* a b c Stephen Bann (1990). The Tradition of Constructivism. New York: Da Capo Press. pp. p. 138, 140. ISBN 0306803968.
* Harry Francis Mallgrave (2005). Modern Architectural Theory: a historical survey, 1673-1968. Cambridge; New York: Cambridge University Press. p. p. 239. ISBN 0521793068.

## Pozri aj
*Architektúra sovietskej avantgardy

## Externé odkazy
*Delirious Moscow ENG člámok 
*Avantgardná stavba ENG článok
*Asnova ENG článok na answers.com

Kategória:Architektonické organizácie
Kategória:Architektúra v Rusku
Kategória:Avantgardná architektúra
Off topic

**Off topic** (skratka *OT*) je výraz prevzatý z angličtiny, ktorý znamená *mimo témy*. Tento výraz sa vkladá na fóra ako sekcia, kam môžu používatelia písať čokoľvek, čo chcú, prípadne je to aj označenie stavu, keď prispievatelia diskutujú z cesty.

Kategória:Internet
Rekuperácia vzduchu

**Rekuperácia vzduchu** je spôsob vetrania budov so spätným získavaním tepla. V obvodovej stene obytných miestností sú zabudované nastaviteľné otvory pre prívod vzduchu. Z kuchyne, kúpeľne a WC je vzduch odvádzaný ventilátorom. Odpadový vzduch prúdi z týchto miestností s vyššou teplotou do vetracieho zariadenia, kde mu výmenník tepla odoberie časť tepelnej energie a odovzdá ju čerstvému vzduchu, ktorý je do výmenníka privádzaný z vonku. Tento systém je síce náročný ale ušetrí veľké množstvo energie. Má účinnosť až 60 – 80%. Preto sa často používa pri nízkoenergetických domoch.

## Referencie

Kategória:Vzduchotechnika
Microsoft Windows Installer

**Microsoft Windows Installer** (celý názov je **Windows Installer Service**) je inštalačná služba pre inštaláciu a správu inštalačných balíčkov vo formáte MSI v prostredí Microsoft Windows.

## Dejiny
Táto inštalačná služba bola uvedená v roku 2000, kedy bola po prvýkrát použitá v produktoch Microsoft Windows 2000 a Microsoft Office 2000. Jej účelom bolo zjednodušiť a sprehľadniť proces inštalácie, ktorý sa týmto definoval v jednotnom formáte spoločnosti Microsoft.

Inštalačná služba sa potom stala povinnosťou každej firmy, ktorá chcela mať svoj produkt certifikovaný pre Windows (napr. logo Designed for Windows 2000).

Časom boli ponúknuté verzie Windows Installer pre staršie verzie systému Windows 95/98 a NT 4.0 a postupne sa integrovali do nových produktov (resp. bola do nich zahrnutá podpora balíčkov MSI)

## Dejiny verzií

### .MSI a .MSP
Súbor formátu .MSI tvorí inštalačný balíček pre systémy Microsoft Windows vo formáte Windows Installer.
Súbor sa môže tiež nazývať ako .MSP, ktorý slúži pre distribúciu opráv už inštalovaných produktov.

### Ďalšie súbory

*.MST Windows Installer Transform – transformačný súbor – definuje chovanie installeru, hlavne pokiaľ ide o výber komponentov k inštalácii – využíva sa predovšetkým pre bezobslužnú inštaláciu.
*.MSM Windows Installer Merge Module.
*.IDT Exported Windows Installer Database Table.
*.CUB Validation module.
*.PCP Windows Installer Patch Creation File
*.MSU Microsoft System Update (Windows Vista, Server 2008)

## Vlastnosti
Vlastnosťami Windows Installer, z ktorých niektoré viedli k dôvodu jeho vzniku sú:

* Jednotný formát a prostredie pre proces inštalácie
* Podpora API pre externé nástroje a programy
* Podpora „návratu späť“ (rollback)
* Podpora aktualizácie či opravy
* Správa verzií zdieľaných knižníc DLL
* Podpora pre jednoduché nasadenie aplikácií (Deployment) v podnikovom prostredí (podporované zo strany Windows 2000 Server s prostredím Active Directory a Group Policy)

Jednou z nových možností je funkcia rollback (návrat späť), ktorá umožňuje kedykoľvek prerušiť proces inštalácie a inštalačná služba vráti všetky zmeny do pôvodného stavu, čo vo vtedajšej dobe bol revolučný počin. Do vtedajšej doby bolo veľmi riskantné prerušovať proces inštalácie, pretože nedokončená inštalácia mohla ovplyvniť stabilitu systému (chybajúce súbory, záznamy v registroch odkazujúce na neexistujúce knižnice a pod.).

## Súčasnosť
V súčasnej dobe je Windows Installer vo verzii 4.5 (konkrétne celé číslo zostavenia je 3.1.4000.2435) a aj cez počiatočný odpor verejnosti je v dnešnej dobe súčasťou väčšiny inštalácií. Spoločnosti vyvíjajúce vlastné inštalačné riešenie sa prispôsobili a zahrnuli podporu Windows Installer do svojho prostredia.

## Pozri aj
* .MSP
* .DMG
* NSIS
* Inno Setup

## Externé odkazy
* Windows 2000 – The Windows Installer Service
* Windows Vista + Windows Server 2008 – popis inštalačnej služby

Kategória:Microsoft Windows
Kategória:Inštalačný softvér
Kategória:Softvér firmy Microsoft
Parco della Musica auditorium

**Auditorium Parco della Musica** je koncertná sála v Ríme, navrhnutá Renzom Pianom v architektonickej súťaži v roku 1994.

## Okolnosti stavby
Rímska filharmónia účinkovala do začiatku deväťdesiatich rokov v nevyhovujúcich a provizórnych priestoroch. Uznesenie z roku 1993 rozhodlo o vybudovaní novej koncertnej sály. Tá mala povzniesť mesto na jemu príslušnú európskou úroveň a vyjadrovať kultúrne zameranie Ríma. Inštrumentálna hudba mala nájsť svoje stále sídlo v ambicióznom komplexe s názvom Parco della Musica.

V roku 1995 sa začalo s výkopovými prácami, ktoré museli byť prerušené z dôvodu nájdenia vykopávok rímskej osady. Nasledujúce roky bolo nutné projekt upraviť. Roky trvajúci archeologický prieskum oddialil plánované ukončenie. Neplánovane narástli aj náklady. Aj vďaka sporom so stavebnými firmami sa rozpočet vyšplhal na 150 miliónov eur.
Posledná časť Parco della Musica bola otvorená pred Vianocami 21. decembra v roku 2002.

## Lokalita
V urbanistickom priestore je stavba citlivo zasadená do okolitého prostredia a stala sa dôležitým orientačným prvkom. Stavba bola postavená na dlho nevyužívanom pozemku, v areáli bývalého olympijského športoviska, v severnej časti mesta.

## Koncept návrhu

Svetoznámy taliansky architekt navrhol kompozíciu troch obrovských separovaných hál, pripomínajúcich chrobákov. Práve tvar objektov sa stal zaujímavým a pútavým. Ako inšpirácia sa uvádza lutnu. Archeológovia odkryli a v areáli aj vystavili cenné hudobné nástroje zo zbierky Santa Cecilia. Miestni obyvatelia dali stavbe prezývku skarabeus.

Olovené strechy reagujú na kupolovité stavby porozmiestňované v celom Ríme a zároveň slúžia na dokonalé zatienenie nežiaduceho signálu mobilných telefónov. 
Prepojeniu stavby s okolím pomáha zeleň. Tá obopína, skrášľuje a prepája celý priestor. Celkovo tri obrovské, priestoru dominujúce objekty sú situované okolo veľkého otvoreného amfiteátra s kapacitou približne 3000 divákov. Každá koncertná sála má jedinečný tvar odlišujúci sa výrazom, rozmermi a funkciou od ostatných. Všetky sa však dajú charakterizovať vysokou flexibilitou a všestrannosťou vnútorných priestorov. 

**Kapacita jednotlivých sál:**
* Sala Santa Cecilia 2 756 divákov
* Sala Giuseppe Sinopoli 1 273 divákov
* Sala Goffredo Petrassi 750 divákov

## Funkcia
Trojica koncertných sál prioritne určených pre Rímsku filharmóniu (Accademia Nazionale di Santa Cecilia). Súčasťou objektu je aj päť skúšobní rôznych veľkostí a správna budova.

## Zaujímavosti
Za niekoľko rokov od otvorenia sa Parco della Musica stal jedným zo svetovo najnavštevovanejších hudobných zariadení. Ročne ho navštívi viac než jeden milión divákov. 

## Adresa
Viale Pietro de Coubertin 30, Rím, Taliansko

## Externé odkazy
* Oficiálna stránka kultúrneho centra (it/en/fr)

Kategória:Stavby v Ríme
Kategória:Koncertné budovy a siene
.NET Compact Framework

Microsoft **.NET Compact Framework** je jedna z verzií .NET Frameworku, ktorá je určená pre beh na mobilných zariadeniach, ako sú PDA, mobilné telefóny a set-top boxy. Túto technológiu podporuje aj herná konzola Xbox 360. 

Prvá verzia 1.0 RTM bola vydaná v druhej polovici roku 2002, zatiaľ posledná verzia 3.5 bola vydaná 25. januára 2008.

.NET Compact Framework používa niektoré zhodné knižnice tried ako klasický .NET Framework a tiež pár knižníc designovaných špeciálne pre mobilné zariadenia, ako je napr. Windows CE InputPanel.

Pre .NET Compact Framework je možné vytvárať aplikácie pomocov nástrojov Microsoft Visual Studio, v programovacích jazykoch C# alebo Visual Basic .NET.

## Referencie


Kategória:.NET
Kategória:Počítačové platformy
Kategória:API Microsoftu
Andrej Jerman

**Andrej Jerman** (* 30. september 1978, Tržič, Slovinsko) je slovinský lyžiar. Špecializuje sa na kĺzavé disciplíny, zjazd a super-G.

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*

Kategória:Slovinskí alpskí lyžiari
EXE

**EXE** je prípona názvu počítačového súboru, ktorá označuje spustiteľný súbor – počítačový program. Toto označenie sa používa v operačných systémoch 
* DOS
* Microsoft Windows
* OS/2 

## Formáty súboru EXE
Existuje niekoľko hlavných formátov typu EXE
* DOS executable - formát je identifikovaný ASCII reťazcom exe (hexadecimálna hodnota $4D $5A na začiatku súboru, MZ sú iniciály Marka Zbikowského - jedného z vývojárov operačného systému MS-DOS)
* 16-bit New Executable: formát je identifikovaný reťazcom „NE“. Nemôže byť spustený v DOS, ale môže bežať vo Windows a OS/2.
* Mixed 16/32-bit Linear Executable: Je identifikovaný reťazcom „LE“. Tento formát sa prestal používať pre aplikácie v OS/2, ale pre VxD drivery vo Windows 3.x a Windows 9x, a v DOSe pre DOS extendery ako DOS/4GW a DOS/32A. 
* 32-bit Linear Executable: Identifikovaný reťazcom „LX“. Pracuje v systéme OS/2 2.0 a vyššom, a v DOSe pre DOS extendery ako DOS/4GW a DOS/32A. 
* 32-bit Portable Executable: Identifikovaný reťazcom „PE“. Taký program môže bežať vo všetkých verziách Windows NT, Windows 95 a vyššie. 
* 64-bit: Sú podobné ako PE, ale využívajú 64 bitov. Pracujú pod Windows XP 64-Bit Edition alebo Windows Server 2003 64-Bit Edition.

## Externé odkazy
* Zoznam spustiteľných súborov  

Kategória:Súborové formáty
Kategória:DOS
Kategória:Microsoft Windows
Kategória:OS/2
Deti v ohrození (House)

**Deti v ohrození** (anglicky: *Babies & Bathwater*) je osemnásta epizóda z prvej série seriálu Dr. House.

## Dej

Zhruba 40-ročná Naomi, ktorá je tehotná, pri riadení náhle podľahne mikrospánku. Potom čo zastaví ju k vystúpeniu vyzve policajt a krátko na to skolabuje. Houseovi sa sníva, že Voglerovi zdeľuje, že je vo štvrtom štádiu rakoviny. Chase robí ultrazvuk, aby zistil, či je dieťa v poriadku. Potom čo chce Naomi zjesť kúsok hrušky sa skoro udusí, pretože nemohla prehĺtať. Na vyšetrení CT začne spontánne rodiť. To sa Foremanovi a Chaseovi podarí našťastie zastaviť. Vogler zúri potom, čo House na prezentácii jeho nového lieku všetkým povedal, že nový liek je rovnaký ako ten starý, ibaže drahší, a tým porušil dohodu. Oznámil Houseovi, že očakáva jeho výpoveď a verejné ospravedlnenie. Po RTG sa zistí, že Naomi má rakovinu pľúc. Možnosťou je operácia, ktorú by však musel predchádzať cisársky rez, čo však nechce dopustiť Naomi, pretože nechce prísť o dieťa. Hlavným bodom zasadania správnej rady fakultnej nemocnice v Princeton-Plainsboro je Gregory House. Vogler pohrozil, že pokiaľ neodíde House, odíde on a jeho 100 miliónov dolárov. Housea však nemôže len tak vyhodiť, pretože má definitívu, tzn. že vyhodenie by sa musela schváliť celá správna rada. Dôjde k hlasovaniu, pri ktorom sa Housea ako jediný zastane Wilson. Ten je však vylúčený a hlasuje sa bez neho. House ide kvôli Naomi za Wilsonom, ktorý si však balí veci a Houseovi oznamuje jak hlasoval na správnej rade a že mu Vogler ponúkol rezignáciu, ktorú prijal. House pri rozhovore s Naomi zistí, že bola tehotná skôr a po rozhovore s ním súhlasí s operáciou. Tá je však ukončená Voglerom. Keď ho House stretne na chodbe, kričí naňho a Vogler mu oznámi, že ho večer vyhodí. Naomi prekoná pľúcnu embóliu a jej manžel musí rozhodnúť či zachrániť ju alebo nenarodené dieťa. Ten sa rozhoduje pre jej život. Pri operácii však príde ku krvácaniu do brušnej dutiny a tak dochádza k cisárskemu rezu. Dieťa však nedýcha. V tú istú chvíľu, keď dieťa prvýkrát vykríkne a nadýchne sa, Naomi umiera. Na zasadaní správnej rady sa hlasuje o zrušení definitívy Gregoryho Housea. Jediná proti je Cuddyová. Vogler sa pokúsi vylúčiť aj ju, ale Cuddyová prehovorí do duší členov správnej rady a odíde. Správna rada potom odmietne zbaviť definitívy Housea a Vogler tak i so svojimi peniazmi odchádza.

## Diagnózy
* **Zlé diagnózy:** preeklampsia, obštrukcia pažeráku, rakovina pľúc
* **Správna diagnóza:** Malobunkový pľúcny karcinóm (SCLC)

## Zdroje

## Pozri aj
* Pažerák
* Rakovina pľúc

## Iné projekty
 

## Externé odkazy
* DrHouse.cz – Nová generace 
* HouseMD.serial4u.cz  – 1x18 Babies & Bathwater

Kategória:Epizódy 1. série seriálu Dr. House
Deb

[náhľad|100px|Ikona v [GNOME pre súbory deb]]
**deb** je archív balíčkovacieho systému distribúcie Debian. Balíčky Debianu sa obyčajne používajú aj v derivátoch tejto distribúcie (Ubuntu atd…). Tieto balíčky obsahujú dva zagzipované alebo zabzipované tar archívy. Jeden z nich obsahuje kontrolné informácie a druhý inštalované dáta.

Ako balíčkovací systém sa obvykle používa **[[dpkg]]** alebo jeho nadstavba **[[Advanced Packaging Tool|apt]]**. Deb balíčky môžu byť skonvertované na ostatné formáty (napr. rpm) pomocou programu Alien.

Niektoré balíčky jadra Debianu sú dostupné ako **udeb** („mikro deb“) a obyčajne sa používajú na spúšťanie inštalácie Debianu. Napriek tomu, že tieto balíčky používajú koncovku „udeb“ a majú rovnakú štruktúru ako bežné deb balíčky, nie sú inštalovateľné na bežnom systéme.

Kategória:Súborové formáty
Kategória:Linux
Rei Kawakubová

**Rei Kawakubová** (; * 11. október 1942, Tokio, Japonsko) je japonská módna návrhárka – dizajnérka, zakladateľka značky Comme des  Garçons. 

## Životopis
Nie je vyštudovanou dizajnérkou, ale študovala výtvarné umenie a literatúru na prestížnej univerzite Keio v Tokiu. Po ukončení štúdia pracovala v textílnej spoločnosti a v roku 1967 začala pôsobiť ako návrhárka na voľnej nohe.

V roku 1973 v Tokiu založila svoju vlastnú spoločnosť Comme des  Garçons Co. Ltd a následne v roku 1975 otvorila svoj prvý butik v Tokiu. Začínala s dámskym oblečením a v roku 1978 pridala i pánsku kolekciu. O tri roky neskôr začala každú sezónu prezentovať svoje kolekcie v Paríži, kde si otvorila butik v roku 1982.

## Comme des  Garçons
Comme des  Garçons  sa špecializuje na antimódne, strohé, niekedy dekonštruované kusy. Počas osemdesiatych rokov dvadsiateho storočia boli jej modely vyhotovené v čienrej, tmavo-šedej alebo bielej farbe. Látky boli často obtiahnuté na tele s rozstrapkanými nedokončenými okrajmi, spolu s dierkami a boli asymetrické tvary. Od konca osemdesiatych rokov sa jej paleta pomerne rozšírila.

## Iné aktivity
Rei má rada vklad v rôznych aspektoch jej práce, nevenuje sa len oblečeniu a doplnkom. Silne sa zaoberá grafickým dizajnom, reklamou a interiérmi obchodov, tvrdiac, že všetky tieto zložky sú súčasťou jednej vízie  a sú neoddeliteľne prepojené. Jej obchod v Tokijskej štvrti Aojama je známy svojimi presklenými fasádami s modrými bodkami.

Začiatkom deväťdesiatych rokov vydávala  vlastný dvakrát do roka vychádzajúci magazín **Six** (číslo šesť reprezentuje šiesty zmysel). Obsahoval len málo textu a pozostával hlavne z fotografií a obrázkov, ktoré považovala za inšpiratívne.  V roku 1996 bola spolueditorom vysoko umeleckej publikácie Visionaire.

Je vcelku utiahutá a nie otvorená médiám. Skôr uprednostňuje, keď jej inovatíne výtvory hovoria za ňu.

Kawakuboová je členkou Chambre Syndicale du Prêt-à-Porter.

## Externé odkazy
* http://www.answers.com/topic/rei-kawakubo

Kategória:Narodenia v 1942
Kategória:Japonskí dizajnéri
Kategória:Japonskí módni návrhári
Microsoft Word

**Microsoft Word** je textový procesor od firmy Microsoft, ktorý je súčasťou kancelárskeho balíka Microsoft Office. 

## Vývoj
Jeho prvú verziu vytvoril v roku 1983 programátor Richard Brodie pre spoločnosť IBM (táto verzia bežala pod operačným systémom DOS). Nasledovala okrem iného verzia pre Macintosh (1984) a roku 1989 bol vytvorený prvý Word bežiaci pod OS Microsoft Windows.

DOS verzia (Word 3.00) si veľkú obľubu nezískala. Verzia pre Macintosh (Word 3.01), ktorá už neobsahovala toľko chýb, bola úspešnejšia. Bol to prvý textový editor, ktorý bol schopný zobraziť na obrazovke *kurzívu* a **tučné písmo**, čo však nestačilo na to, aby sa dostatočne veľa firiem rozhodlo vymeniť konkurenčné programy, napríklad WordPerfect, za Word.

Prvá verzia pre Windows 3.0 vznikla roku 1989 pod názvom Word 1.0. Tím Word zvíťazil nad WordPerfektom, ktorý verziu pre Windows nemal. Verzia Word 2.0 potom jeho pozíciu len upevnila.

Dnešná verzia tohto programu vie už oveľa viac než len spracovávať text; okrem iného v nich možno do dokumentov vkladať obrázky, tabuľky a grafy a pomocou panelu nástrojov Kreslenie možno vytvárať jednoduché grafické útvary. Makrá (napr. v jazyku Visual Basic) umožňujú automatizovať prácu (no prinášajú určité bezpečnostné riziká).

## Súčasnosť
Dnešnému trhu Microsoft Word jednoznačne dominuje a formát súborov s príponou **.doc** sa stal de facto štandardom, ktorý musí podporovať aj konkurenčné programy, ak chcú uspieť. V tom im ale do značnej miery bráni uzavretosť tohto formátu (jeho špecifikácie sú známe len Microsoftu); napriek tomu že podpora v konkurenčných programoch existuje, nie je celkom spoľahlivá. V dôsledku toho je tak tvorený tlak na zákazníkov, aby si kúpili MS Office, aj keď by im inak mohli úplne vyhovovať alternatívne kancelárske balíky (napr. OpenOffice). Zlepšenie tohto stavu sa očakáva s rozšírením otvorených formátov ODF a Office Open XML.

## Verzie pre Windows

## Externé odkazy
* Domovská stránka Microsoft Word 
* Blog produktového tímu Microsoft Office Word 

Kategória:Textové procesory
Kategória:Microsoft Office
Kategória:Softvér pre DOS
Kategória:Softvér pre Windows
Kategória:Softvér z 1983
Deti (House)

**Deti** (anglicky: *Kids*) je devätnásta epizóda z prvej série seriálu Dr. House.

## Dej

Mary, mladá 12-ročná pretekárska skokanka do vody je na pretekoch. Po jej skoku ale nikto netlieska, keďže počas neho skolaboval jeden z rozhodcov. Všetci prítomní musia ísť karantény, keďže bola u rozhodcu diagnostikovaná bakteriálna meningitída, ktorá je prenosná vzduchom. V karanténnej zóne je i nemocnica. Pri začiatku epizódy navštívi House Cameronovú, aby jej povedal, že Vogler už v správnej rade nemocnice nie je a že sa môže vrátiť. Tá to však odmietne. Po prvotnom vyšetrení Mary si House myslí, že nemá meningitídu a tak ju nechá vyšetriť. Foreman jej urobí lumbálnu punkciu. Keďže sú ale z dôvodu veľkého množstva pacientov kvôli epidémii všetky izby aj sály plné, musí ju urobiť na chodbe. 

House sa mstí Chaseovi za to, že naňho donášal Voglerovi, a tak robí tu najnezaujímavejšiu prácu. U Mary sa vyskytujú ďalšie symptómy, a to krvácanie z očí a úst. Následne je urobené vyšetrenie tráviaceho traktu. Urobený bol aj odber kostnej drene, ale keďže je všade plno, Foreman ho musel urobiť na patológii. Z tohoto vyšetrenia sa zistí, že Mary nemá rakovinu. Následne prekoná epileptický záchvat a po vyšetrení ultrazvukom Foreman zistí, že Mary krváca do spánkového laloku. Cuddyová zoženie sálu na operáciu, ktorá Mary zachráni život. House nakoniec zisťuje, že je Mary tehotná, a že práve tehotenstvo je príčinou všetkých komplikácií. Podstúpi potrat, ktorý všetky problémy vyrieši. Ku koncu epizódy House znova navštívi Cameronovú s prosbou, aby sa vrátila späť. Tá nakoniec súhlasí pod podmienkou, že s ňou pôjde House na rande.

## Diagnózy
* **Zlé diagnózy:** kostná rakovina, krvácanie do mozgu
* **Správna diagnóza:** Trombocytopenická purpura (TTP)

## Zdroje

## Pozri aj
* Tehotenstvo

## Iné projekty
 

## Externé odkazy
* DrHouse.cz – Děti 
* HouseMD.serial4u.cz  – 1x19 Kids

Kategória:Epizódy 1. série seriálu Dr. House
Podpňovka obyčajná

**Podpňovka obyčajná** (*Armillaria mellea*) je huba z čeľade *[[Physalacriaceae]]*, parazit stromov.

Rastie na listnatých stromoch, ktoré poškodzuje. Keď hostiteľ odumrie, podpňovka prejde na saprofytizmus a rozkladá jeho kmeň a korene. Rastie v trsoch, plodnice niekedy obsahujú čiastkovú plachtičku. Je význačná blanitým prsteňom, ktorý ju odlišuje od iných druhov tohto rodu. Klobúk má žltavú až žltozelenú alebo olivovo hnedú či olivovo šedú farbu. V strednej časti klobúka sa nachádzajú šupiny, ktoré sú viditeľné len pri zväčšení (pod lupou). Výtrusy sú svetlé. 

Druh je veľmi variabilný v morfológii aj v ekológii a pod druhovým menom podpňovka obyčajná je pravdepodobne zahrnutých viacero samostatných druhov.

Podpňovka obyčajná je jedlá, ale zbierajú sa len klobúky bez hlúbikov, ktoré sú príliš tvrdé. Za surova a nedostatočne uvarená (usmažená) môže spôsobiť vážne tráviace ťažkosti.

## Iné projekty

## Externé odkazy
* houbar.cz

Kategória:Jedlé huby
Kategória:Parazitické huby
Kategória:Saprofytické huby
Kategória:Physalacriaceae
Kategória:Liečivé huby
Kurt Diemberger

**Kurt Diemberger** (* 16. marec 1932, Villach, Rakúsko) je rakúsky horolezec, filmár, fotograf a publicista, ktorý uskutočnil sedem výstupov na šesť osemtisícoviek, pričom na dvoch - Broad Peak a Dhaulágirí - bol medzi úplne prvými. Priekopník alpského štýlu a lezenia bez kyslíkových prístrojov v Himalájach.

## Lezenie
V Alpách sa v r. 1956 sa zúčastnil prvovýstupu na Königspitze a potom s W. Stefanom preliezol tri veľké severné steny - Eiger, Matterhorn a Walkerov pilier na Grandes Jorasses. V r. 1957 sa zúčastnil prvého výstupu na Broad Peak a onedlho bol na Čogolise posledným človekom, ktorý videl H. Buhla živého pred jeho pádom. O tri roky bol tiež členom prvého úspešného družstva na Dhaulágirí. Neskôr, v zrelom veku, začal zdolávať osemtisícovky normálkami. 

V roku 1986 so svojou dlhoročnou družkou Julie Tullis vystúpil na K2, pár týždňov po J. Rakoncajovi. Lenže na zostupe mali najprv dlhý pád, bivak vonku a potom ich búrka na 5 dní v 8000 m uväznila vo dvoch stanoch s ďalšími piatimi lezcami. Julie Tullis zomrela v spánku vyčerpaním. Keď sa vyčasilo, dolu dokázali zísť len dvaja. O tejto dráme napísal jednu zo svojich kníh: *K2 - Sen a osud*.

Úspešné boli jeho filmy o lezení v najvyšších veľhorách - K2, Everest, Broad Peak, ... Za dokument o prvom pokuse vyliezť východnou stenou na Mount Everest získal cenu Emmy. V 80. rokoch bol na expedíciách v čínskej provincii Xinjiang.

## Výstupy na [[Osemtisícovka|osemtisícovky]]
* 1957 Broad Peak - Prvý výstup, alpským štýlom, bez umelého kyslíka, s F. Winterstellerom, H. Buhlom a M. Schmuckom
* 1960 Dhaulágirí – Prvý výstup, bez kyslíka
* 1978 Makalu – normálkou
* 1978 Mount Everest – normálkou
* 1979 Gašerbrum II – normálkou
* 1984 Broad Peak – normálkou
* 1986 K2 – Abruzzkým hrebeňom, Quota 8000

## Referencie
* I. Dieška a kol.: *Horolezectvo - Encyklopédia*, Šport 1989.
* J. Rakoncaj, M. Jasanský: *Tulákem ve větru Himálaje*, 1990.

## Publikácie
* K. Diemberger: *K2 - Traum und Schicksal*, 1989.

## Externé odkazy
* Na Filmovom festivale v Poprade 
* Na youtube (po španielsky)

Kategória:Rakúski horolezci
Kategória:Osobnosti z Villachu
.ac

**.ac** je internetová národná doména najvyššej úrovne pre ostrov Ascension.

Je administrovaná NIC.AC s pomocou organizácie *Internet Computer Bureau* založenej v Spojenom kráľovstve.

Registrácia tejto domény je otvorená každému.

## Externé odkazy
* WHOIS 
* NIC.AC
* RIPN 

Kategória:Národné domény najvyššej úrovne
.ae

**.ae** je internetová národná doména najvyššej úrovne pre štát Spojené arabské emiráty.

## Externé odkazy
* WHOIS 

Kategória:Národné domény najvyššej úrovne
ae
.ad

**.ad** je internetová národná doména najvyššej úrovne pre Andorru (podľa ISO 3166-2:AD). Doménu spravuje *Servei de Telecommunications d'Andorra*.

## Externé odkazy
* .ad whois informace IANA  
* Servei de Telecommunications d'Andorra

Kategória:Národné domény najvyššej úrovne
ad